钦定古今图书集成/明伦汇编/氏族典/第210卷 > 《廖用贤尚友录》 > 陶凤仪
## 钦定古今图书集成/明伦汇编/氏族典/第210卷 > 《廖用贤尚友录》 > 陶凤仪

按《广东通志》：“凤仪，字瑞之。父荆民，锦衣卫佥事，世袭
正千户。凤仪能文章，明法律，迎世宗继统，由此得幸
世庙，历升指挥同知，加赐一品服级。前后管厂卫篆，
理刑诸务，持正不阿，存活无辜甚众。御史何维柏疏
劾严嵩，忤旨，发锦衣卫，杖一百。时凤仪方掌卫事，密
谕行杖者曲护得不死，从后渠私载而出，竟免于害。”
天下以此贤凤仪以母老再疏，力求还乡。诏许驰驿
奉母归里。